唐詩詠多段情食白果 親揭情路失敗致命傷
2024年04月13日 19:01
東網電視
更多新聞短片
有「絕世好女友」之稱的藝人唐詩詠(Natalie),圈中打滾多年感情生活未有着落。日前,她接受訪問坦言自己在感情上的致命傷是:「唔識將自己唔開心同另一半分享。」唐詩詠表示:「當然有好多原因,對方的原因我唔會講,我自己過去都是因為太注重工作,乜都工作行先,當然都會照顧另一半,但其實我一直唔識溝通,除左最長嗰段感情,對方一觸碰我的底線,我就會走!過去拍拖,我最弱就係溝通,我唔識將自己唔開心同另一半分享,我以為唔講出嚟就冇嘢,最後對方會覺得『點解你唔開心唔同我講?』」
每次公開戀情後唐詩詠均不善處理,表示:「當記者問:『你哋依家點呀?』,原來當時我哋嗌緊交,但我又唔想表露,就唔識點答,亦會為呢關係加上壓力,摩擦就多咗。」對於「絕世好女友」的稱號,她表示:「乜類型嘅男人都係一個小朋友,要需要好似一個媽媽咁去照顧佢嘅感受,你要呵護佢,其實我覺得係有啲攰嘅,但呢個係必須,因為我發現如果你冇呢一樣嘢,佢哋好多時候會覺得被忽略,但係如果你用咗啲語氣唔啱呢,佢又會覺得你煩。」